Benghazi
Store norske leksikon,Geografi,Verdens geografi,Afrika,Libyas geografi
Benghazi er en by i Libya, i den historiske provinsen Kyrenaika, ved Sidrabukta. Byen har 650 629 innbyggere (2014). Benghazi er Libyas nest største by, og et administrativt, kommersielt og kulturelt senter.
Industrien omfatter saltutvinning, oljeraffinering, sementindustri, næringsmiddelindustri, fiskeindustri med mer. Byen har et stort anlegg for destillering av saltvann. Havnen er den viktigste mellom Alexandria og Tripoli. En internasjonal lufthavn (Benina) ligger 32 kilometer øst for byen.Byen har flere statlige institusjoner og universiteter. Det eldste universitetet er fra 1955. Historie I oldtiden var Benghazi en gresk koloni, kalt Hesperides, senere Berenike, fra 1500-tallet tyrkisk og i årene 1911–1942 italiensk. Byen ble sterkt ødelagt under andre verdenskrig, og var etter britenes erobring i november 1942 en viktig forsyningsbase i det nordafrikanske felttog. Les mer i Store norske leksikon Libyas geografi Libyas historie